
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 268 

10 Απριλίου 1995 



ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση υπ’ αριθ. 7 του Κανονισμού Οργανώ- 


σεως και Λειτουργίας Οικημάτων Στεγάσεως Αξ- 

κων, Ανθστων, Υπξκων (ΟΣΕΑΑΥ) . 1 

Μεταβίβαση αρμοδιοτήτων Αρχηγού ΓΕ.Α σε Κατώτερα 

Υπηρεσιακά Όργανα . 2 

Παράταση προθεσμιών υποβολής δηλώσεων και κατα¬ 
βολής βεβαιωμένων χρεών στις Δημόσιες Οικονομι¬ 
κές Υπηρεσίες (ΔΟΥ) . 3 


Έγκριση χορήγησης από 1.4.1989 της ειδικής μηνιαίας 
αποζημίωσης πρόσθετης εργασίας στους υπαλλή¬ 
λους του Υπουργείου Υγείας, Πρόνοιας και Κοινωνι¬ 
κών Ασφαλίσεων και των Νομικών Προσώπων που 

εποπτεύονται από αυτό... 4 

Ανάκληση απόφασης μετάταξης του υπαλλήλου Γα- 
τσούλη Νικολάου (άρθρο 26 του Ν. 2190/1994) . 5 
Ανάκληση απόφασης μετάταξης του υπαλλήλου 
Γκούμα Νικολάου (άρθρο 26 του Ν. 2190/1994) . 6 
Συγκράτηση και λειτουργία ομάδων ανιχνευτών και 
εξουδετερωτών εκρηκτικών μηχανισμών και αυτο¬ 
σχεδίων βομβών σε Υπηρεσίες Ασφάλειας των 


Αστυνομικών Διευθύνσεων Νομών . 7 

Ορισμός μελών για το Δ.Σ. του Οργανισμού «Πολιτιστι¬ 
κής Πρωτεύουσας της Ευρώπης - Θεσσαλονίκη 

1997» . 8 

Διαδικασίες ανάθεσης της αξιολόγησης επιχειρηματι¬ 
κών σχεδίων και ειδικών επενδυτικών προτάσεων 
και συναφή θέματα . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.070/ΑΔ. 450236 (1) 

Τροποποίηση υπ’ αριθ. 7 του Κανονισμού Οργανώσεως 
και Λειτουργίας Οικημάτων Στεγάσεως Αξκων, Ανθ¬ 
στων, Υπξκων (ΟΣΕΑΑΥ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 1 του άρθρου μόνου 
του Ν.Δ. 2475/1953 «Περί καθορισμού της σχέσεως των 
εις στρατιωτικά οικήματα εγκαθισταμένων υπό της στρα¬ 
τιωτικής υπηρεσίας Αξκων». 


β. Τις διατάξεις του Ν, 2292/95 «Οργάνωση και λει¬ 
τουργία Υπουργείου Εθνικής Αμυνας, Διοίκηση και Έλεγ¬ 
χος των Ενόπλων Δυνάμεων κοι άλλες διατάξεις». 

γ. Την υπ’ αριθ. Φ.560/000/257623/Σ. 173/9.2.88/ 
ΓΕΑ/Β3 κοινή απόφαση των Υπουργείων Εθνικής Αμυνας 
και Οικονομικών «Περί κυρώσεως Κανονισμού Οργανώ- 
σεως και Λειτουργίας ΟΣΣΕΑΥ» όπως τροποποιήθηκε με¬ 
ταγενέστερα. 

δ. Το υπ’ αριθ. 129/9.4.92 Προεδρικό Διάταγμα (ΦΕΚ 
Α’ 65/13.4.92) «Περί περιορισμού ουναρμοδιοτήτων κατά 
την έκδοση υπουργικών αποφάσεων σε θέματα αρμοδιό¬ 
τητας Υπουργείων*. 

ε. Την υπ’ αριθ. 14/31.1.95 απόφαση του Ανωτάτου 
Αεροπορικού Συμβουλίου (ΑΑΣ/ΟλομελεΙας), αποφασί¬ 
ζουμε: 

1. Εγκρίνουμε τις κατωτέρω τροποποιήσεις - συμπλη¬ 
ρώσεις του υπ’ αριθ. Δ-7/1988 Κανονισμού Οργανώσεως 
και Λειτουργίας των Οικημάτων Στεγάσεως Εγγάμων Αξι¬ 
ωματικών, Ανθυπαοπιοτών και Υπαξιωματικών ως ακο¬ 
λούθως: 

α. Στο τέλος της παραγράφου 5 του άρθρου 3 προστί¬ 
θεται η πρόταση: 

«Για τους πολύτεκνους παρέχεται η δυνατότητα μετε¬ 
γκατάστασης, εφόσον υπάρχουν λόγοι επιγενόμενοι (αύ¬ 
ξηση αριθμού τέκνων), ύστερα από έγκριση της Επιτρο¬ 
πής ΟΣΕΑΑΥ)». 

β. Στο άρθρο 4 προστίθεται υποπαράγραφος 2κβ ως 
εξής: 

«Οι υπολΰτεκνοι έχουν δικαίωμα κατ’ εξαίρεση στέγα¬ 
σης εφόσον τα τέκνα αποτελούν μέλη του οίκου των γο¬ 
νέων τους και ανατρέφονταιή διατρέφονται από αυτούς». 

γ. Στο άρθρο 9 προστίθεται παράγραφος 8 ως εξής: 

«Οι Αξιωματικοί - Ανθυπασπιοτές - ΥπαξιωματικοΙ που 
έχουν τρία (3) τέκνα, εφόσον αυτά αποτελούν μέλη του οί¬ 
κου των γονέων τους και ανατρέφονται ή διατρέφονται 
από αυτούς, να εγκαθίστανται για χρονική περίοδο τριών 
(3) ετών». 

δ. Στο άρθρο 16 τροποποιούνται οι παράγραφοι 1 και 2 
ως εξής: 

«1. Η μηνιαία αποζημίωση για τη χρήση του οικήματος 
που καταβάλλουν οι διαμένοντες, καθορίζεται ως ακολού¬ 
θως κατά κατηγορία οικημάτων: 

α. Α' Κατηγορίας Δραχμές 21.000 

β. Β' Κατηγορίας Δραχμές 18.000 

Υ- Γ 

I» 

» 16.000 

δ. Δ¬ 

» 

» 14.000 

ε. Ε' 

Μ 

» 11.000 

στ. ΣΤ' 

» 

» 9.000 


2. Αναπροσαρμογή της αποζημίωσης θα γίνεται κάθε 
χρόνο». 

2. Από τις διατάξεις της αποφάσεως αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Μαρτίου 1995 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΖ 
- »- 

Αριθ. Φ.010/ΑΔ. 830447 (2) 

Μεταβίβαση αρμοδιοτήτων Αρχηγού ΓΕΑ σε Κατώτερα 
Υπηρεσιακά Όργανα. 

Ο ΑΡΧΗΓΟΣ ΓΕΑ 

Έχοντας υπόψη 

1. Τις διατάξεις: 

α. Του Ν. 2292/95 «Οργάνωση και Λειτουργία Υπουρ¬ 
γείου Εθνικής Αμυνας κ.λπ.». 

β. Του Ν.Δ. 1400/73 «Περί Καταστάσεων των Αξκών 
των ΕΔ». 

γ. Του Π.Δ. 178/77 «Περί κυρώαεως του Κανονισμού 
Πειθαρχίας της Ελληνικής Αεροπορίας». 

2. Τις σχετικές Φ.010/ΑΔ. 502249/Σ.703/13.3,95/ 
ΓΕΑ/Β4 και Φ. 010 /ΑΔ.501926/Σ.565/28.2.95/ΓΕΑ/Β4 
εισηγήσεις για μεταβίβαση αρμοδιοτήτων σε κατώτερα 
υπηρεσιακά όργανα. 

3. Την ανάγκη αποκέντρωσης των αρμοδιοτήτων με 
σκοπό την εύρυθμη λειτουργία της Διοίκησης, αποφασί¬ 
ζουμε: 

Μεταβιβάζουμε τις αρμοδιότητες του Αρχηγού ΓΕΑ σε 
Ανωτάτους Αξκούς της Πολεμικής Αεροπορίας όπως αυ¬ 
τές διαλαμβάνονται στο Παράρτημα «Α» της απόφασης. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή με το παράρτημα «Α», να δημοσιευθεί 
στην Εφημερίδα της Κυβερνήσεως, 

Αθήνα, 31 Μαρτίου 1995 
Ο Αρχηγός 

Αντιπτέραρχος ΑΘΑΝΑΣΙΟΣ ΤΖΟΓΑΝΗΣ 


ΠΑΡΑΡΤΗΜΑ «Α»: ΠΙΝΑΚΑΣ ΑΡΜΟΔΙΟΤΗΤΩΝ Α/ΓΕΑ 
ΠΟΥ ΜΕΤΑΒΙΒΑΖΟΝΤΑΙ ΣΕ ΚΑΤΩΤΕΡΑ ΥΠΗΡΕΣΙΑΚΑ 
ΟΡΓΑΝΑ 

ΠΑΡΑΡΤΗΜΑ «Α» ΓΕΝΙΚΟ ΕΠΙΤΕΛΕΙΟ ΑΕΡΟΠΟΡΙΑΣ 

Στη Φ.010/ΑΔ. 830447/Σ.Θ6 ΚΛΑΔΟΣ Δ' - ΔΝΣΗ Δ1/3 

Αθήνα, 31 Μαρτίου 1996 

ΠΙΝΑΚΑΣ 

ΑΡΜΟΔΙΟΤΗΤΩΝ ΑΡΧΗΓΟΥ ΓΕΝΙΚΟΥ ΕΠΙΤΕΛΕΙΟΥ ΑΕΡΟΠΟΡΙΑΣ ΠΟΥ 
ΜΕΤΑΒΙΒΑΖΟΝΤΑΙ ΣΕ ΚΑΤΩΤΕΡΑ ΥΠΗΡΕΣΙΑΚΑ ΟΡΓΑΝΑ 


Α/Α ΝΟΜΟΘΕΤΙΚΗ 

ΑΡΜΟΔΙΟΤΗΤΕΣ 

ΟΡΓΑΝΟ ΣΤΟ 

ΔΙΑΤΑΞΗ 


ΟΠΟΙΟ 



ΜΕΤΑΒΙΒΑΖΕΙ 

1 Ν.Δ. 178/77 

Αδεια για φοίτηση ή διδασκαλία Στρατί- 


άρθρο 7, 

ωτικού προσωπικού οε Δημόσιες ή Ιδω- 


παρ. 1δ 

τικές Σχολές ή Εκπαιδευτικά ίδρίι- 


Ν.Δ. 1400/73 

ματα. 


άρθρο 63, 



παραγρ. 4γ 




α. ΓΕΑ και Μονάδων του 

ΔΒΚ/ΓΕΑ 


β ΑΤΑ - ΔΚΣΕΩΝ και Μονάδων τους 

Α/ΑΤΑ-ΔΚΤΕΣ 



ΔΚΣΕΩΝ 

2 Ν.Δ. 178/77 

' Αδαα γιο συμμετοχή Στρατιωτικού προ- 


άρθρο 7, 

σωπικού σε Συλλόγους, Ενώσεις, Ιδρίι- 


ίταράγρ, Ιστ 

ματα, Συνδέσμους, Σωματεία μη κερδο- 



οκσπικού χαρακτήρα. 


Ν.Δ. 1400/73 

α ΓΕΑ και Μονάδων του 

Υ/ΓΕΑ 

άρθρο 63, 

β. ΑΤΑ-ΔΚΣΕΩΝ και Μονάδων τους 

Α/ΑΤΑ-ΔΚΤΕΣ 

παράγρ. 3γ 


ΔΚΣΕΩΝ 


-♦- 

Αριθ. 1041117/2967-20/0016 (3) 

Παράταση προθεσμιών υποβολής δηλώσεων και καταβο¬ 
λής βεβαιωμένων χρεών στις Δημόσιες Οικονομικές 
Υπηρεσίες (ΔΟΥ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ 34 Α792), με την οποία παρέχεται 
εξουσιοδότηση στον Υπουργό Οικονομικών να παρατείνει 
με απόφαση τις προθεσμίες, που ορίζονται από τις κείμε¬ 
νες φορολογικές διατάξεις, για υποβολή φορολογικών δη¬ 
λώσεων, σε εξαιρετικές περιπτώσεις. 

2. Τη διάταξη του άρθρου 8 του Ν. 1284/1982 (ΦΕΚ 
114 Α782) με την οποία εξουσιοδοτείται ο Υπουργός Οι¬ 
κονομικών να παρατείνει, με αποφάσεις του, τις προθε¬ 
σμίες καταβολής των βεβαιωμένων χρεών προς το Δημό¬ 
σιο. 

3. Το γεγονός ότι οι αποκλεισμοί, από τους αγρότες, 
των εθνικών και επαρχιακών οδών είχαν αποτέλεσμα να 
απορρυθμιστεί η οικονομική και κοινωνική ζωή της χώρας 
με συνέπεια να αδυνατούν οι φορολογούμενοι να προσέλ- 
θουν στις κατά τόπους αρμόδιες ΔΟΥ για την εκπλήρωση 
των πόσης φύσεως φορολογικών τους υποχρεώσεων. 

4. Την αριθ. 1026431 /268/0006Α72.3.94 (ΦΕΚ 154 
Β794) κοινή απόφαση του Πρωθυπουργού και του Υπουρ¬ 
γού Οικονομικών, με την οποία εκχωρούνται αρμοδιότη¬ 
τες στους Υφυπουργούς Οικονομικών. 

5. Το γεγονός ότι από την παρούσα απόφαση δεν προ- 

καλείται δαπάνη στον Κρατικό Προϋπολογισμό, αποφασί¬ 
ζουμε: 

Παρατείνουμε μέχρι 5 Απριλίου 1995 στις προθεσμίες 
υποβολής δηλώσεων και καταβολής βεβαιωμένων χρεών 
στις ΔΟΥ της χώρας, που έληξαν από 20 Μαρτίου 1995 
μέχρι 31 Μαρτίου 1995, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 1995 

Ο ΥΦΥΠΟΥΡΓΟΣ 

ΔΗ ΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. ΔΥΙα/οικ. 12363 (4) 

Έγκριση χορήγησης από 1.4.1989 της ειδικής μηνιαίας 
αποζημίωσης πρόσθετης εργασίας στους υπαλλήλους 
του Υπουργείου Υγείας, Πρόνοιας και Κοινωνικών 
Ασφαλίσεων και των Νομικών Προσώπων που επο¬ 
πτεύονται από αυτό. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Π.Δ/τος 138/92 (ΦΕΚ 68/τ.Α') «Οργανισμός του 
Υπουργείου Υγείας, Πρόνοιας και Κοινωνικών Ασφαλί¬ 
σεων». 

β. Του Π,Δ/τος 224/89 (ΦΕΚ 104/τ.Α') «Οργάνωση Νο¬ 
μαρχιακών Υπηρεσιών Υγείας και Πρόνοιας». 

γ. Των Οργανισμών των Ν.Π.Δ.Δ. που εποπτεύονται από 
το Υ.Π.Κ.Α. 

2. Την 2029758/3647/0022/6.4.89 (ΦΕΚ 282/ 
20.4.89 τ.Β') κοινή απόφαση των Υπουργών Οικονομικών 
και Περιβάλλοντος, Χωροταξίας και Δημοσίων Έργων, βά¬ 
σει της οποίας καταβλήθηκε η ειδική μηνιαία αποζημίωση 
πρόσθετης εργασίας στους Μηχανικούς του Υπουργείου 
μας από 1.4.1989. 

3. Το γεγονός ότι οι Υπηρεσίες του Υπουργείου μας λει¬ 
τουργούσαν και λειτουργούν με το μισό αριθμό των προ- 
βλεπομένων από τις οργανικές διατάξεις υπαλλήλων, αν 
και αντιμετώπιζε και αντιμετωπίζει πληθώρα θεμάτων, 
λόγω της φύσεως των αντιμειμένων με τα οποία ασχολεί- 
ται. 

4. Το γεγονός ότι έχουν εκδοθεί πρωτόδικες και εφε- 
τειακές αποφάσεις υπέρ των προσφευγόντων υπαλλήλων 
για την καταβολή σε αυτούς της ειδικής μηνιαίας αποζημί¬ 
ωσης πρόσθετης εργασίας, αναδρομικά από 1.4.89. 

5. Τα από 31.3.95 συμφωνητικό μεταξύ των ΠΟΕΔΗΝ 
και Π.Ο.Ε.Υ.Υ. & Π. και του Υπουργού Υγείας, Πρόνοιας 
και Κοινωνικών Ασφαλίσεων ως προς τον τρόπο καταβο¬ 
λής της πιο πάνω αποζημίωσης, αποφασίζουμε: 

1. Εγκρίνουμε τη χορήγηση από 1.4.1989, στους 
υπαλλήλους του Υπουργείου Υγείας, Πρόνοιας και Κοινω¬ 
νικών Ασφαλίσεων καθώς κσι των Νομικών Προσώπων 
που εποπτεύονται από αυτό και αμείβονται σύμφωνα με 
τις διατάξεις του Ν. 1505/84, όπως αυτός τροποποιήθηκε 
μεταγενέστερα με το Ν. 1810/88, της ειδικής μηνιαίας 
αποζημίωσης πρόσθετης εργασίας που χορηγήθηκε με 
την με αριθμό 2029758/3647/0022/6.4.89 κοινή υπουρ¬ 
γική απόφαση των Υπουργών Οικονομικών και Περιβάλλο¬ 
ντος, Χωροταξίας και Δημ. Έργων, στους Μηχανικούς του 
Υπουργείου Υγείας, Πρόνοιας και Κοιν. Ασφαλίσεων. 

2. Η αναδρομική.καταβολή από 1.4.89 θα γίνει ως ακο¬ 
λούθως: 

Στους υπαλλήλους των κατηγοριών ΠΕ, ΤΕ και ΔΕ: 


α) με υπηρεσία μέχρι πέντε (5) έτη: δέκα τέσσερις χιλιά¬ 
δες (14.000) δραχμές 

β) με υπηρεσία πάνω από πέντε (5) έτη: δέκα οκτώ χι¬ 
λιάδες (18.000) δραχμές. 

Στους υπαλλήλους της κατηγορίας ΥΕ; οκτώ χιλιάδες 
(8.000) δραχμές. 

3. Το ποσόν της αναφερθείσας αποζημίωσης θα κατα¬ 
βληθεί σε τρεις (3) δόσεις: εκ των οποίων η πρώτη άμεσα, 
χωρίς κρατήσεις και οι δύο υπόλοιπες ύστερα από αποφά¬ 
σεις των Υπουργών Υγείας, Πρόνοιας και Κοινωνικών 
Ασφαλίσεων και Οικονομικών. 

Η δαπάνη που θα προκληθεί για την πρώτη δόση ανέρ¬ 
χεται στο ποσό των 14.000.000.000 δρχ. και θα αντιμετω- 
πισθεί από το αποθεματικό του Κρατικού Προϋπολογι¬ 
σμού (10.000.000.000) δρχ. και από τον Προϋπολογισμό 
του Υπουργείου Υγείας με 4.000.000.000 δραχμές. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 5 Απριλίου 1995 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΙΕΩΝ 

ΑΛ. ΠΑΠΑΔΟΠΟΥΛΟΣ ΔΗΜ. ΚΡΕΜΑΣΤΊΝΟΖ 

- + - 

Αριθ. 10522 (5) 

Ανάκληση απόφασης μετάταξης του υπαλλήλου Γα- 
τσούλη Νικολάου (άρθρο 26 του Ν. 2190/1994). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΕΣΩΤΕΡΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 26 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμισης θεμάτων Διοίκησης». 

2. Το υπ’ αριθμ. ΔΙΔΑΔ/Φ.42/1870/7684/16.3.94 έγ¬ 
γραφο του Υπουργείου Προεδρίας. 

3. Το από 26,4,94 πρακτικό της Τριμελούς Επιτροπής 
του Σταδίου Ειρήνης και Φιλίας (Σ.Ε.Φ.). 

4. Την υπ’ αριθμ. 107747/8.10.91 (ΦΕΚ 192/Γ/ 
17.10.91) κοινή απόφαση περί μετατάξεως του αναφερό- 
μενου εις το θέμα υπαλλήλου. 

5. Την υπ’ αριθμ. 54567/22.10,93 (ΦΕΚ 830/Β/ 
22.10.93) κοινή απόφαση του Πρωθυπουργού και της 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Γ. Λιάνη*. 

6. Την ΥΠ 121/13.7.1994 απόφαση του Πρωθυπουρ¬ 
γού («Καθορισμός αρμοδιοτήτων του Αναπληρωτή Υπουρ¬ 
γού Εσωτερικών Γεωργίου Δασκαλάκη» ΦΕΚ 550/Β/ 
15.7.94), αποφασίζουμε: 

Ανακαλείται η 107747/8.10.91 (ΦΕΚ 192/Γ/17.10.91) 
απόφαση περί μετάταξης του Γατσοϋλη Νικολάου, υπαλ¬ 
λήλου του Σταδίου Ειρήνης και Φιλίας στο Υπουργείο 
Εσωτερικών, σύμφωνα με τις διατάξεις του άρθρου 26 του 
Ν. 2190/1994 τον επαναφέρουμε στο Σ.Ε.Φ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 5 Απριλίου 1995 

Ο» ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛ. ΕΣΩΤΕΡΙΚΟΝ 

I. ΠΟΤΤΑΚΗΣ Γ. ΔΑΣΚΑΛΑΚΗΣ 

ΥΦΥΠΟΥΡΓΟΣ ΠΟΛΙΤΙΣΜΟΥ 

Γ. ΛΙΑΝΗΣ 
- 4- 

Αριθ. 10523 (6) 

Ανάκληση απόφασης μετάταξης του υπαλλήλου Γκοϋμα 

Νικολάου (άρθρο 26 του Ν. 2190/1994). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΣΩΤΕΡΙΚΟΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 26 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού και 
ρύθμισης θεμάτων Διοίκησης». 

2. Το υπ' αριθμ. ΔΙΔΑΔ/Φ.42/1870/7684/16.3.94 έγ¬ 
γραφο του Υπουργείου Προεδρίας. 

3. Το από 26.4.94 πρακτικό της Τριμελούς Επιτροπής 
του Σταδίου Ειρήνης και Φιλίας (Σ.Ε.Φ.). 

4. Την υπ’ αριθμ. 107743/8.10 91 (ΦΕΚ 192/Γ/ 
17.10.91) κοινή απόφαση περί μετατάξεως του αναφερό- 
μενου εις το θέμα υπαλλήλου. 

5. Την υπ’ αριθμ. 54567/22.10.93 (ΦΕΚ 830/Β/ 
22.10.93) κοινή απόφαση του Πρωθυπουργού και της 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Γ. Λιάνη». 

6 Την ΥΠ 121/13.7.1994 απόφαση του Πρωθυπουρ¬ 
γού («Καθορισμός αρμοδιοτήτων του Αναπληρωτή Υπουρ¬ 
γού Εσωτερικών Γεωργίου Δασκαλάκη» ΦΕΚ 550/Β/ 
15.7,94), αποφασίζουμε: 

Ανακαλείται η 107743/8.10.91 (ΦΕΚ 192/Γ/17.10.91) 
απόφαση περί μετάταξης του Γκούμα Νικολάου, υπαλλή¬ 
λου του Σταδίου Ειρήνης και Φιλίας οτο Υπουργείο Εσω¬ 
τερικών - Κεντρική Υπηρεσία, σύμφωνα με τις διατάξεις 
του άρθρου 26 του Ν. 2190/1994 τον επαναφέρουμε στο 
Σ.Ε.Φ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1995 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛ, ΕΣΩΤΕΡΙΚΟΝ 

I. ΠΟΤΤΑΚΗΣ Γ. ΔΑΣΚΑΛΑΚΗΣ 

ΥΦΥΠΟΥΡΓΟΣ ΠΟΛΙΤΙΣΜΟΥ 

Γ. ΛΙΑΝΗΣ 
-♦- 

Αριθ. 3009/2/10-ιε (7) 

Συγκρότηση και λειτουργία ομάδων ανιχνευτών και εξου- 

δετερωτών εκρηκτικών μηχανισμών και αυτοσχεδίων 

βομβών σε Υπηρεσίες Ασφάλειας των Αστυνομικών 

Διευθύνσεων Νομών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 11 παρ. 2 του Ν. 1481/ 
1984 «Οργανισμός Υπουργείου Δημόσιας Τάξης» (Α' 


152), όπως αντικαταστάθηκε με το άρθρο 1 του Ν. 1590/ 
1986 {Α' 49). 

2. Τις διατάξεις των άρθρων 1 παρ. 2 και 3 του Π.Δ. 357/ 
1986 «Σύσταση, οργόνωση και λειτουργία υπηρεσιών της 
Ελληνικής Αστυνομίας, για την εξουδετέρωση εκρηκτικών 
μηχανισμών και αυτοσχέδιων βομβών» (Α' 157). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 τουΝ. 2081/1992 (Α' 154). 

4. Το γεγονός άτι από τις διατάξεις του παρόντος δια¬ 
τάγματος δεν προκαλεΐται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Συγκροτούνται και λειτουργούν ομάδες ανιχνευτών 
και εξουδετερωτών εκρηκτικών μηχανισμών και αυτοσχέ¬ 
διων βομβών στις Υποδιευθύνσεις ή Τμήματα Ασφαλείας, 
κατά περίπτωση, Πατρών, Κομοτηνής, Κοζάνης, Βόλου, 
Κέρκυρας, Μυτιλήνης, Ρόδου, Ηρακλείου, Ιωαννίνων και 
Τρίπολης των Αστυνομικών Διευθύνσεων Αχαΐας, Ροδό¬ 
πης, Κοζάνης, Μαγνησίας, Κέρκυρας, Λέσβου, Δωδεκα- 
νήσου, Ηρακλείου, Ιωαννίνων και Αρκαδίας αντίστοιχα. 

2. Κάθε μία ομάδα αποτελείται από δύο (2) αστυνομι¬ 
κούς (βαθμού Ανθυπαστυνάμου και κάτω) ειδικευμένος 
οε θέματα ανίχνευσης και εξουδετέρωσης εκρηκτικών 
μηχανισμών και αυτοσχέδιων βομβών. 

3. Για την ειδικότερη αποστολή των ομάδων, τα ιδιαί¬ 
τερα προσόντα, τη διαδικασία επιλογής και εκπαίδευσης 
του προσωπικού αυτών και την απονομή της ειδικότητας 
μετά από ευδόκιμη εκπαίδευση έχουν εφαρμογή οι διατά¬ 
ξεις του Π.Δ. 357/1986 και της υπ’ αριθ. 7016/4/12-ε 
από 20.4.1992 (Β' 309) απόφασής μας. 

Άρθρο 2 

1. Από την έναρξη ισχύος της παρούσας απόφασης κα- 
ταργείται η 3009/2/10-γ από 11.2.1990 (Β’ 186) ομοία 
μας. 

2. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1995 

Ο ΥΠΟΥΡΓΟΣ 

ΙΩΣΗΦ ΒΑΛΥΡΑΚΗΣ 
- 4 - 

Αριθ. 1367 (8) 

Ορισμός μελών για το Δ.Σ. του Οργανισμού «Πολιτιστικής 

Πρωτεύουσας της Ευρώπης - Θεσσαλονίκη 1997». 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 16 παρ. 1 περ. ετουΝ. 1558/1985 «Κυ¬ 
βέρνηση και Κυβερνητικά όργανα» (ΦΕΚ Α/137). 

β) Του άρθρου 75 παρ. 4 και 5 του Ν. 2121/1993 
«Πνευματική ιδιοκτησία, συγγενικά δικαιώματα και πολιτι¬ 
στικά θέματα» (ΦΕΚ Α’ 25), όπως η παρ. 5 αντικαταστά- 
θηκε από το άρθρο 20 παρ. 5 του Ν. 2196/1994 (ΦΕΚ Α' 
41). 

2. Την αριθ. Υ 186/8.12.94 απόφαση του Πρωθυπουρ¬ 
γού «Άσκηση εποπτείας στον Οργανισμό Πολιτιστική 
Πρωτεύουσα της Ευρώπης-θεσσαλσνίκη 1997». 

3. Την αριθμ. α.τ/310/11.5.94 απόφαση του Υπουργού 
Εσωτερικών «Συγκρότηση Διοικητικού Συμβουλίου του 

ΝΠΙΔ με την επωνυμία “Οργανισμός Πολιτιστικής Πρωτεύ¬ 
ουσας της Ευρώπης-θεσσαλονίκης 1997”». 

4. Το αριθμ. 3237/7.3.95 έγγραφο του Προέδρου του 
Οργανισμού Πολιτιστικής Πρωτεύουσας της Ευρώπης - 
Θεσσαλονίκη 1997, αποφασίζουμε: 

Ορίζουμε ως μέλη του Διοικητικού Συμβουλίου του Ορ¬ 
γανισμού Πολιτιστικής Πρωτεύουσας της Ευρώπης - Θεσ¬ 
σαλονίκη, τους: 

α. Γεώργιο Τανιμανίδη, Δημοτικό Σύμβουλο Θεσσαλονί¬ 
κης, σε αντικατάσταση του ΔημητρΙου Παπάζογλου. 

β. Κωνσταντίνο Καραβσσίλη, Αρχιτέκτονα, ως εκπρό¬ 
σωπο του Τεχνικού Επιμελητηρίου - Τμήμα Κεντρικής Μα¬ 
κεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Μαρτίου 1995 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΡΙΑΡΙΔΗΣ 
-♦- 

Αριθ. 6043/40 (9) 

Διαδικασίες ανάθεσης της αξιολόγησης επιχειρηματικών 
σχεδίων και ειδικών επενδυτικών προτάσεων και συ¬ 
ναφή θέματα. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα» όπως αυτός τρο¬ 
ποποιήθηκε και συμπληρώθηκε με το Ν. 2081/1992 
(ΦΕΚ 154/Α/1992). 

Τις διατάξεις των άρθρων 23α παρ.4 και 23β παρ. 4β 
του Ν. 1892/90 (ΦΕΚ 101/Α/31.8.1990) «Για τον εκσυγ¬ 
χρονισμό και την ανάπτυξη και άλλες διατάξεις», όπως αυ¬ 
τός τροποποιήθηκε και συμπληρώθηκε με τον Ν. 2234/94 
(ΦΕΚ 142/Α/94). 

Τις διατάξεις του Π.Δ. 229/86 (ΦΕΚ /Α/86) «Σύσταση 
και οργάνωση της Γενικής Γραμματείας Βιομηχανίας» και 
του Π.Δ. 396 (ΦΕΚ 172/Α/89) «Οργανισμός της Γ ενικής 
Γραμματείας Βιομηχανίας». 

Τις διατάξεις της ΥΠ 122/14.7.94 (ΦΕΚ 550/Β/ 

15.7.94) απόφαση του Πρωθυπουργού «Ανάθεση αρμο¬ 
διοτήτων στον Αναπληρωτή Υπουργό Βιομηχανίας, Ενέρ¬ 
γειας και Τεχνολογίας Χρ. Ροκόφυλλο», όπως τροποποιή¬ 
θηκε με την ΥΠ 175/17.11.1994 (ΦΕΚ 871/Β/ 

23.11.94) . 

Ότι με την απόφαση αυτή δεν προ καλείται επιβάρυνση 
του τακτικού προϋπολογισμού, αποφασίζουμε: 

Άρθρο 1 

Κατάρτιση Μητρώου Αξιολογητών 

1. Με την παρούσα απόφαση συνιστάται Μητρώο Αξιο- 
λογητών στη Γ ενική Γ ραμματεία Βιομηχανίας του Υπουρ¬ 
γείου Βιομηχανίας, Ενέργειας και Τεχνολογίας. 

Στο Μητρώο εγγράφονται αξιολογητές σε διακριτά κε¬ 
φάλαια στις εξής κατηγορίες: 
α. Κλάδος τροφίμων ποτών 
β. Κλάδος υφαντικών, ένδυσης - υπόδησης 
γ. Ξύλου και χάρτου 

δ. Χημικών βιομηχανικών - ελαστικού και πλαστικού 
ε. Φαρμακευτική βιομηχανία - καλλυντικά κ.λπ. 


στ. Μη μεταλλικών ορυκτών 
ζ. Μεταλλουργική 

η. Βιομηχανίες μεταλλικών προϊόντων 
θ. Μηχανές, μηχανήματα - μέσα μεταφοράς 
ι. Ηλεκτρικές μηχανές 
κ. Ηλεκτρονικές συσκευές και πληροφορίες 
λ. ΜΜΕ - Ποιότητα ευελιξία - καινοτομία 
μ. Περιβάλλον 

2. Η εγγραφή στο Μητρώο γίνεται με απόφαση του 
Υπουργού Βιομηχανίας, Ενέργειας και Τεχνολογίας μετά 
από προκήρυξη και εισήγηση της Επιτροπής Τήρησης και 
Διαχείρισης του Μητρώου του άρθρου 5. Η προκήρυξη για 
την επιλογή και εγγραφή των αξιολογητών των ανωτέρω 
κατηγοριών δημοσιεύεται τον Σεπτέμβριο κάθε χρόνου. 
Οι αιτήσεις εγγραφής υποβάλλονται μέχρι την 20η Οκτω¬ 
βρίου. Κατ' εξαίρεση για την πρώτη εφαρμογή της πα|)θύ- 
σας η προκήρυξη δημοσιεύεται μέχρι την 11η Απριλίου 
1995 και οι αιτήσεις εγγραφής υποβάλλονται μέχρι την 
27η Απριλίου 1995. Οι ενδιαφερόμενοι μπορούν να συμ¬ 
μετέχουν στη διαδικασία εγγραφής για μέχρι τρεις (3) το 
πολύ από τις παραπάνω κατηγορίες. 

3. Η προκήρυξη περιέχει τα πλήρη στοιχεία της αρμό¬ 
διας υπηρεσίας του Υπουργείου Βιομηχανίας, Ενέργειας 
και Τεχνολογίας, το αντικείμενο κάθε επιμέρους κατηγο¬ 
ρίας αξιολογητών, τις προϋποθέσεις συμμετοχής, και εγ¬ 
γραφής, τη διαδικασία εγγραφής στο Μητρώο, τα ανα¬ 
γκαία στοιχεία και δικαιολογητικά, την ημερομηνία απο¬ 
στολής της στην Υπηρεσία Εκδόσεων των Ευρωπαϊκών 
Κοινοτήτων. 

4. Περίληψη της προκήρυξης αποστέλλεται στην Υπη¬ 
ρεσία Επισήμων Εκδόσεων των Ευρωπαϊκών Κοινοτήτων 
και εν συνεχεία δημοσιεύεται σε μία (1) τουλάχιστον πολι¬ 
τική και τρείς (3) οικονομικές εφημερίδες, με πανελλήνια 
κυκλοφορία. 

Άρθρο 2 

Δικαίωμα και προϋποθέσεις συμμετοχής 

Δικαίωμα συμμετοχής στη διαδικασία εγγραφής στο 
Μητρώο έχουν φυσικά ή νομικά πρόσωπα ή ενώσεις προ¬ 
σώπων, τα οποία είναι εγγεγραμμένα στα οικεία επαγγελ¬ 
ματικά επιμελητήρια εφόσον τέτοια υφίστανται ή στους 
οικείους επαγγελματικούς συλλόγους. 

Αποκλείονται από τη διαδικασία εγγραφής στο Μητρώο 
οι ενδιαφερόμενοι που 

- ευρίσκονται υπό πτώχευση, εκκαθάριση, παύση δρα¬ 
στηριοτήτων, αναγκαστική διαχείριση ή πτωχευτικό συμβι¬ 
βασμό ή σε άλλη ανάλογη κατάσταση, 

- εναντίον τους κινήθηκε η διαδικασία κήρυξης σε πτώ¬ 
χευση, εκδόθηκε απόφαση εκκαθάρισης ή αναγκαστικής 
διαχείρισης, πτωχευτικού συμβιβασμού ή άλλης ανάλογης 
κατάστασης, 

- δεν έχουν εκπληρώσει τις φορολογικές υποχρεώσεις 
τους, 

- έχουν διαπρόξει βαρύ επαγγελματικό παράπτωμα. 

Αρθρο 3 

Προϋποθέσεις εγγραφής στο Μητρώο 

Οι ενδιαφερόμενοι πρέπει να διαθέτουν ομάδα εργα¬ 
σίας με εξειδίκευση και εμπειρία στην κατάρτιση, αξιολό¬ 
γηση, επιχειρηματικών σχεδίων/μελετών επενδυτικών 
προτάσεων σχετικών με τα περιγραφόμενα στα άρθρα 

23α και 230 του ν.1892/90,όπως ισχύει, αντίστοιχα και με 
την εξής τουλάχιστον σύνθεση: 

• έναν επιστήμονα με εμπειρία στην αξιολόγηση βιομηχα¬ 
νικών επενδύσεων 

> έναν επιστήμονα με εμπειρία στην ανάλυση αγοράς 
(ΠΊ8ΓΚβΰΠ9) 

• έναν επιστήμονα Τεχνικό ειδικευμένο στην αντίστοιχη 
κατηγορία 

Αρθρο 4 

Δικαιολογητικά συμμετοχής και εγγραφής στο Μητρώο 

1. Γκίτην απόδειξη της συνδρομής των προϋποθέσεων 
των άρθρων 2 και 3 της παρούσας ο ενδιαφερόμενος υπο¬ 
βάλλει τα εξής δικαιολογητικά και στοιχεία: 

α) Αίτηση εγγραφής η οποία θα προσδιορίζει την κατη¬ 
γορία ή τις κατηγορίες στις οποίες ο ενδιαφερόμενος επι¬ 
θυμεί να εγγράφει. Επίσης η αίτηση εγγραφής θα περι¬ 
λαμβάνει το ονοματεπώνυμο, το πατρώνυμο, την επαγ¬ 
γελματική έδρα και τον αριθμό φορολογικού μητρώου, αν 
πρόκειται για φυσικό πρόσωπο, ή με την επωνυμία, τη νο¬ 
μική μορφή, την έδρα και τον αριθμό φορολογικού μη¬ 
τρώου, αν πρόκειται για νομικό πρόσωπο. Οι ενώσεις προ¬ 
σώπων δηλώνουν τα ανωτέρω στοιχεία όλων των μελών 
τους. Το νομικό πρόσωπο υποβάλλει αντίγραφο του κατα¬ 
στατικού του. Η ένωση προσώπων υποβάλλει αντίγραφο 
του εταιρικού συμφωνητικού ή άλλου εγγράφου με παρό¬ 
μοια αποδεικτική αξία. Επίσης ο ενδιαφερόμενος υποβάλ¬ 
λει υπεύθυνη δήλωση με κατάλογο όλων των συνεργατών 
του. 

β) Πιστοποιητικό του οικείου επαγγελματικού επιμελη¬ 
τηρίου εφόσον αυτό υπάρχει με το οποίο πιστοποιείται η 
εγγραφή του σε αυτό και το ειδικό επάγγελμά του. 

γ) Πιστοποιητικό αρμόδιας δικαστικής ή διοικητικής αρ¬ 
χής από το οποίο προκύπτει ότι δεν τελεί υπό πτώχευση, 
εκκαθάριση, παύση δραστηριοτήτων, αναγκαστική διαχεί¬ 
ριση, πτωχευτικό συμβιβασμό, ή άλλη ανάλογη κατάσταση 
και επίσης ότι δεν έχει κινηθεί εναντίον του η διαδικασία 
κήρυξης σε πτώχευση, εκκαθάρισης, αναγκαστικής δια¬ 
χείρισης ή πτωχευτικού συμβιβασμού ή άλλη ανάλογη δια¬ 
δικασία. 

δ) Πιστοποιητικό φορολογικής ενημερότητας, 
ε) Απόσπασμα ποινικού μητρώου και βεβαίωση του αντι¬ 
στοίχου επαγγελματικού Επιμελητηρίου ή υπεύθυνη δή¬ 
λωση εφόσον δεν υφίσταται αντίστοιχο Επιμελητήριο από 
την οποία να προκύπτει ότι δεν έχουν καταδικαστεί τελε¬ 
σίδικα για αδίκημα ή βαρύ επαγγελματικό παράπτωμα 
σχετικά με την επαγγελματική συμπεριφορά. 

στ) Τίτλους σπουδών και βιογραφικό σημείωμα του ίδιου 
και των συνεργατών, όταν πρόκειται για φυσικό πρόσωπα, 
ή των εταίρων, των στελεχών και ίων συνεργατών, όταν 
πρόκειται για νομικά πρόσωπα ή ενώσεις προσώπων. Στο 
βιογραφικό σημείωμα δηλώνεται η εμπειρία σε εκπόνηση 
ή αξιολόγηση επιχειρηματικών σχεδίων/μελετών συναφών 
επενδυτικών προτάσεων, οι ημερομηνίες παροχής, οι 
αποδέκτες και ο αριθμός τηλεφώνου τους. 

Αν τα πιστοποιητικά ή έγγραφα αυτά δεν εκδίδονται σε 
κάποια χώρο ή αν όπως εκδίδονται στη χώρα αυτή δεν 
αποδεικνύουν την συνδρομή των προϋποθέσεων εγγρα¬ 
φής στο Μητρώο, μπορούν να αντικατασταθούν από 
ένορκη δήλωση ή βεβαίωση του ενδιαφερομένου ενώπιον 
δικαστικής ή δημόσιας αρχής ή συμβολαιογράφου. Αν δεν 
προβλέπεται από το εθνικό δίκαιο του ενδιαφερομένου 
αυτή μπορεί να αντικατασταθεί από υπεύθυνη δήλωσή 


του, βεβαιωμένου του γνησίου της υπογροφής από δικα¬ 
στική ή διοικητική αρχή ή συμβολαιογράφο. 

2. Κάθε μέλος ή συνεργάτης μιάς ομάδας εργασίας δεν 
μπορεί να συμμετέχει σαν μέλος ή συνεργάτης σε άλλη 
ομάδα εργασίας. 

3. Η Επιτροπή Τήρησης και Διαχείρισης του Μητρώου 
του άρθρου 2 μπορεί να καλέ! τους ενδιαφερομένους να 
συμπληρώσουν τα υποβληθέντα δικαιολογητικά και έγ¬ 
γραφα της παρ. 1 του παρόντος άρθρου ή να ζητεί διευκρι¬ 
νίσεις ή να ελέγχει την ακρίβειά τους λαμβάνοντας υπόψη 
τα έννομσ συμφέροντά τους. 

4. Τα στοιχεία τα οποία αναφέρονται στην παρ. 1 χρησι¬ 
μοποιούνται αποκλειστικά για την κατάρτιση του Μητρώου 
Αξιολογητών και είναι εμπιστευτικά. 

5. Η διαδικασία ελέγχου και αξιολόγησης των αιτήσεων 
και δικαιολογητικών για εγγραφή σιο Μητρώο ολοκληρώ¬ 
νεται σε διάστημα δέκα πέντε (15) ημερών από τη λήξη 
της προθεσμίας υποβολής αιτήσεων. 

Στους επιλεγέντες κοινοποιείται εγγράφως η απόφαση 
εγγραφής με αποδεικτικό επίδοσης. Σε κάθε αποκλεισθέ- 
ντα κοινοποιούνται εγγράφως με αποδεικτικό επίδοσης τα 
ονόματα των επιλεγέντων και οι λόγοι αποκλεισμού του 
μέσα σε πέντε (5) ημέρες από την έκδοση της σχετικής 
απόφασης. 

Αρθρο 5 

Τήρηση και διαχείριση του Μητρώου 

1. Το Μητρώο Αξιολογητών λειτουργεί στη ΓενικήΓραμ- 
ματεία Βιομηχανίας του Υπουργείου Βιομηχανίας, Ενέρ¬ 
γειας και Τεχνολογίας. 

2. Με την παρούσα συνιστάται στη Διεύθυνση Βιομηχα¬ 
νικών Επενδύσεων της Γ ενικής Γ ραμματεΐας Βιομηχανίας, 
Επιτροπή Τήρησης και Διαχείρισης του Μητρώου. Η επι¬ 
τροπή αποτελείχαι από τον προϊστάμενο της Διεύθυνσης 
Βιομηχανικών Επενδύσεων της Γενικής Γραμματείας Βιο¬ 
μηχανίας ως πρόεδρο και δύο στελέχη της Διεύθυνσης 
αυτής. Προκειμένου για την εγγραφή αξιολογητών επεν¬ 
δυτικών προτάσεων συναφών με την ποιότητα ή το περι¬ 
βάλλον συμμετέχει και ο προϊστάμενος ή ο αρμόδιος τμη- 
ματάρχης της αρμόδιας Διεύθυνσης, προκειμένου για την 
εγγραφή αξιολογητών επενδυτικών προτάσεων συναφών 
με την καινοτομία και ο προϊστάμενος ή ο αρμόδιος τμημα- 
τάρχης της αρμόδιας Διεύθυνσης της Γ ενικής Γ ραμμα- 
τείας Ερευνας και Τεχνολογίας. Με απόφαση του Υπουρ¬ 
γού Βιομηχανίας Ενέργειας και Τεχνολογίας συγκροτείται 
η επιτροπή, ορίζονται οι εισηγητές, ο γραμματέας και ο 
αναπληρωτής του από υπαλλήλους της Δ/νσης Βιομηχανι¬ 
κών Επενδύσεων, καθώς και ο τρόπος λειτουργίας της 
επιτροπής. 

Η επιτροπή: 

α) ελέγχει και αξιολογεί τις αιτήσεις εγγραφής, 

β) εισηγείται στον αρμόδιο Υπουργό την εγγραφή ή τη 
διαγραφή των ενδιαφερομένων στο ή από το Μητρώο, 

γ) καταρτίζει, ενημερώνει, τηρεί και διαχειρίζεται το 
Μητρώο. 

3. Τα ελάχιστα στοιχεία που περιλαμβάνει το Μητρώο 
Αξιολογητών είναι τα εξής: 

α) Πλήρη επωνυμία, ταχυδρομική διεύθυνση, αριθμό τη¬ 
λεφώνου, (βχ ή ίθΐθχ και Α.Φ.Μ. του αξιολογητή. 

β) Νομική μορφή. 

γ) Επαγγελματική ιδιότητα του αξιολογητή. 

δ) Επωνυμία και επαγγελματική ιδιότητα των μελών της 
ομάδας εργασίας. 

ε) Εξειδίκευση και εμπειρία των μελών της ομάδας ερ¬ 
γασίας. 

στ) Κυρώσεις που επιβάλλονται στον αξιολογητή σε 
σχέση με το Μητρώο και την εκπλήρωση των υποχρεώ¬ 
σεων του σε συγκεκριμένη ανάθεση παροχής υπηρε¬ 
σιών. 

4. Οι εγγεγραμμένοι αξιολογητές έχουν υποχρέωση να 
ενημερώνουν την αρμόδια υπηρεσία για κάθε μεταβολή 
συναφή με τις προϋποθέσεις συμμετοχής και εγγραφής 
καθ’ όλην τη διάρκεια ισχύος του Μητρώου κοι μέσα σε 
προθεσμία πέντε (5) ημερών από τη μεταβολή αυτή. Η 
υπηρεσία δυνατοί να ελέγχει τους εγγεγραμμένους, προ- 
κειμένου να διαπιστώνει την τήρηση των προϋποθέσεων 
συμμετοχής και εγγραφής. 

5. Διαγραφή από το Μητρώο γίνεται με απόφαση του 
Υπουργού Βιομηχανίας, Ενέργειας και Τεχνολογίας μετά 
από εισήγηση της Επιτροπής Τήρησης και Διαχείρισης του 
Μητρώου στις εξής περιπτώσεις: 

α) Αν ο εγγεγραμμένος έπαψε να πληρεί τις προϋποθέ¬ 
σεις του άρθρου 2 και του άρθρου 3 της παρούσας ή υπέ¬ 
βαλε ψευδή δήλωση ή παρέλειψε να υποβάλλει τα απαι- 
τοϋμενα δικαιολογητικά ή να ενημερώσει για ουσιώδη με¬ 
ταβολή των προϋποθέσεων συμμετοχής και εγγραφής. 

β) Αν επέδειξε αντισυμβατική συμπεριφορά και παρα¬ 
βίασε τις υποχρεώσεις του όπως αυτές περιγράφονται στη 
σύμβαση ανάθεσης της αξιολόγησης ή στην παρούσα. 

Στους ενδιαφερομένους κοινοποιείται με αποδεικτικό 
επίδοσης η απόφαση και οι λόγοι της διαγραφής τους 
μέσα σε πέντε (5) ημέρες από την έκδοση της σχετικής 
απόφασης. 

Άρθρο 6 

Ανάθεση της αξιολόγησης των επιχειρηματικών σχεδίων 
και μελετών επενδυτικών προτάσεων 

1. Με την παρούσα αυνιστάται στη Γενική Γραμματεία 
Βιομηχανίας Γνωμοδοτική Επιτροπή που γνωμοδοτεί για 
κάθε θέμα που αφορά την ανάθεση αξιολόγησης των επι¬ 
χειρηματικών σχεδίων ή των μελετών επενδυτικών προτά¬ 
σεων. 

Η Γνωμοδοτική Επιτροπή αποτελείται από τον Γενικό 
Διευθυντή που προΐσταται της Δ/νσης Βιομηχανικών 
Επενδύσεων της Γενικής Γραμματείας Βιομηχανίας ως 
πρόεδρο, τον προϊστάμενο της Δ/νσης Βιομηχανικών 
Επενδύσεων, τον αρμόδιο τμηματάρχη της Δ/νσης Βιομη¬ 
χανικών Επενδύσεων και έναν (1) εκπρόσωπο του Οικονο¬ 
μικού Επιμελητηρίου Ελλάδας (ΟΕΕ). Προκειμένου για 
την ανάθεση της αξιολόγησης επενδυτικών προτάσεων 
συναφών με την ποιότητα ή το περιβάλλον στην Επιτροπή 
συμμετέχει και ο προϊστάμενος της αρμόδιας Διεύθυνσης. 
Προκειμένου για την ανάθεση της αξιολόγησης επενδυτι¬ 
κών προτάσεων συναφών με την καινοτομία συμμετέχει 
και ο προϊστάμενος της αρμόδιας Διεύθυνσης της Γ ενικής 
Γραμματείας Έρευνας και Τεχνολογίας. Προκειμένου για 
την ανάθεση της αξιολόγησης επενδυτικών προτάσεων 
του άρθρου 23β του Ν. 1Θ92/90 όπως ισχύει, στην επι¬ 
τροπή συμμετέχει και ένας (1) εκπρόσωπος του Τεχνικού 
Επιμελητηρίου Ελλάδος (ΤΕΕ). 

Εφόσον κρίνεται απαραίτητο, ο Υπουργός Βιομηχανίας 
Ενέργειας και Τεχνολογίας, μετά από πρόταση της Επι¬ 
τροπής του παρόντος άρθρου, μπορεί να ορίζει εξωτερι¬ 
κούς εμπειρογνώμονες επί ειδικών θεμάτων με στόχο την 
πληρέστερη ενημέρωση των μελών της επιτροπής. Με 


απόφαση του Υπουργού Βιομηχανίας, Ενέργειας και Τε¬ 
χνολογίας συγκροτείται η επιτροπή, ορίζονται οι εισηγη¬ 
τές, οι γραμματείς και οι αναπληρωτές τους από υπαλλή¬ 
λους της Δ/νσης Βιομηχανικών Επενδύσεων, καθώς και ο 
τρόπος λειτουργίας της επιτροπής. Με παρόμοια από¬ 
φαση καθορίζεται η αποζημίωση των μελών, των εισηγη¬ 
τών, των γραμματέων και των αναπληρωτών τους, και των 
εξωτερικών εμπειρογνωμόνων. 

Η θητεία της επιτροπής είναι διετής. 

2. Η ανάθεση της αξιολόγησης συγκεκριμένων επιχει¬ 
ρηματικών σχεδίων ή επενδυτικών προτάσεων γίνεται οε 
αξιολογητές που είναι εγγεγραμμένοι στο Μητρώο με αι¬ 
τιολογημένη απόφαση του Υπουργού Βιομηχανίας, Ενέρ¬ 
γειας και Τεχνολογίας μετά από τεκμηριωμένη γνωμοδ<!>- 
τηση της Επιτροπής η οποία θα λάβει υπόψη της όλα ί α 
υποβληθέντα στοιχεία αλλά και την ειδική εμπειρία και ει¬ 
δική επιστημονική κατάρτιση σχετικά με την αξιολόγηση 
του συγκεκριμένου επιχειρηματικού σχεδίου/επενδυτικής 
πρότασης. 

3. Δεν μπορεί να ανατίθεται η αξιολόγηση επιχειρηματι¬ 
κών σχεδίων ή μελετών επενδυτικών προτάσεων σε αξιο- 
λογητές που μετέχουν ως σύμβουλοι, εταίροι ή μέτοχοι ή 
έχουν οποιαδήποτε σχέση με την επιχείρηση που έχει 
υποβάλλει την προς αξιολόγηση πρόταση ή έχουν οποια¬ 
δήποτε σχέση με την εκπόνηση τής μελέτης ή του σχεδίου 
που τη συνοδεύει καθώς και με οποιοδήποτε ανταγωνι¬ 
στικό σχέδιο ή πρόταση του φορέα. Τα κωλύματα αυτά 
ισχύουν και για τους εκπροσώπους των Επιμελητηρίων, ως 
προς τη συμμετοχή τους στη Γ νωμοδοτική Επιτροπή. 

4. Δεν είναι δυνατή η ανάθεση της αξιολόγησης περισ¬ 
σότερων σχεδίων ή προτάσεων της ίδιας κατηγορίας στον 
ίδιο αξιολογητή, εφόσον ο αριθμός τους υπερβαίνει τα 4 
υποβαλλόμενα επιχειρηματικά σχέδια ή επενδυτικές προ¬ 
τάσεις, της κατηγορίας αυτής. 

5. Ο ενδιαφερόμενος που επιλέγεται ειδοποιείται εγ- 
γράφως με αποδεικτικό επίδοσης. Η απόφαση ανάθεσης 
της συγκεκριμένης αξιολόγησης κοινοποιείται σε κάθε εγ¬ 
γεγραμμένο στην ίδια υποκατηγορία του Μητρώου με 
αποδεικτικό επίδοσης. 

6. Μεταξύ του Δημοσίου, το οποίο εκπροσωπεί ο 
Υπουργός Βιομηχανίας, Ενέργειας και Τεχνολογίας, και 
του αξιολογητή, στον οποίο ανατίθεται η αξιολόγηση, υπο¬ 
γράφεται σύμβαση. Ο ανάδοχος είναι υποχρεωμένος να 
αποδεχθεί το σύνολο των συμβατικών υποχρεώσεων που 
ορίζονται στην σύμβαση. 

7. Η σύμβαση περιλαμβάνει τουλάχιστον τον τρόπο πλη¬ 
ρωμής, τον τρόπο και το χρόνο παράδοσης της μελέτης, 
την αμοιβή, τις υποχρεώσεις του αξιολογητή. Ο αξιολογη- 
τής δεν δικαιούται προκαταβολή. 

8. Δεν επιτρέπεται η παραχώρηση δικαιωμάτων που 
απορρέουν από την ανωτέρω σύμβαση σε τρίτους. Η πα¬ 
ράβαση του όρου αυτού επιφέρει την έκπτωση του αξιολο- 
γητή από το έργο και την ενεργοποίηση της διαδικασίας 
διαγραφής του. 

Άρθρο 7 
Ενστάσεις 

1. Επιτρέπεται ένσταση: 

α) κατά της προκήρυξης για την εγγραφή στο Μητρώο, 

β) κατά της συμμετοχής αξιολογητή στη διαδικασία εγ¬ 
γραφής, 

γ) κατά της απόφασης εγγραφής αξιολογητή, 

5) κατά της απόφασης διαγραφής αξιολογητή, 

ε) κατά της ανάθεσης της αξιολόγησης επιχειρηματικών 
σχεδίων ή επενδυτικών προτάσεων. 

Οι ενστάσεις αφορούν τη νομιμότητα της προσβαλλό¬ 
μενης πράξης και προβάλλονται επί ποινή απαραδόκτου 
μόνο σταδιακά. 

2. Δικαίωμα ένστασης έχουν για την περίπτωση ε) της 
παραπάνω παραγράφου μόνον όσοι ενδιαφερόμενοι είναι 
εγγεγραμμένοι στο Μητρώο. 

3. Η ένσταση υποβάλλεται εγγράφως στην αρμόδια 
υπηρεσία του Υπουργείου Βιομηχανίας, Ενέργειας και Τε¬ 
χνολογίας μέσα σε τρείς (3) εργάσιμες ημέρες από την 
ημερομηνία επίδοσης της απόφασης σύμφωνα με το απο¬ 
δεικτικό επίδοσης για τις περιπτώσεις γ), δ) και ε) και μέσα 
σε τρείς (3) εργάσιμες ημέρες από την δημοσίευση της 
προκήρυξης για την περίπτωση (α). Ειδικά η ένσταση κατά 
της συμμετοχής μελετητή στη διαδικασία εγγραφής υπο¬ 
βάλλεται μέσα σε τρείς (3) εργάσιμες ημέρες από τη λήξη 
της προθεσμίας υποβολής αιτήσεων και της κατάρτισης 
σχετικού καταλόγου, προσιτού σε όλους, στον οποίο θα 
αναγράφονται όλοι όσοι υπέβαλαν αιτήσεις συμμετοχής 
και κοινοποιείται με επιμέλεια του ενιστάμενου εντός 
τριών (3) εργασίμων ημερών με αποδεικτικό επίδοσης σε 
αυτόν εναντίον του οποίου στρέφεται η ένσταση. Το απο¬ 
δεικτικό αυτό πρέπει να προσκομισθεί από τον ενιστά- 
μενο στην αρμόδια Επιτροπή σύμφωνα με την επόμενη 
παράγραφο μέσα στην προβλεπόμενη προθεσμία για την 
αποδοχή ή απόρριψή της, άλλως η ένσταση απορρίπτεται 
ως απαράδεκτη. 

4. Η αποδοχή ή απόρριψη της ένστασης γίνεται με από¬ 
φαση του Υπουργού Βιομηχανίας, Ενέργειας και Τεχνολο¬ 
γίας μετά από εισήγηση της Επιτροπής Τήρησης και Δια¬ 
χείρισης του Μητρώου για τις ενστάσεις των εδ. α), β), γ). 


και δ) της παρ. 1 και η μετά από γνώμη της Γνωμοδοτικής 
Επιτροπής για τις ενστάσεις του εδ. ε) της παρ 1 μέσα σε 
πέντε (5) εργάσιμες ημέρες από την υποβολή τους. 

Αρθρο 8 

Ειδικά για τα επιχειρηματικά σχέδια όπως αυτά περιγρά- 
φονται στο άρθρο 23α του Ν. 2234/95 προτίμηση έχουν οι 
ενδιαφερόμενοι οργανωμένοι, σε μορφή νομικού προσώ¬ 
που που διαθέτουν και αποδεικνύουν, προσκομίζοντας τα 
αντίστοιχα αποδεικτικά στοιχεία, την εμπειρία τους σε Ευ¬ 
ρωπαϊκό ή Διεθνές επίπεδο στην κατάρτιση και αξιολό¬ 
γηση Επιχειρηματικών Σχεδίων σε ολοκληρωμένη μορφή 
και αντιστοίχου μεγέθους. 

Οι παραπάνω ενδιαφερόμενοι μπορούν να συμμετέχουν 
κατ’ εξαίρεση σε όλες τις κατηγορίες αξιολογητών του 
Μητρώου Αξιολογητών και με μέγιστο αριθμό Επιχειρημα¬ 
τικών Σχεδίων που μπορούν να τους ανατεθούν συνολικά 
12 . 

Οι παραπάνω ενδιαφερόμενοι θα πρέπει εκτός των 
απαραιτήτων δικαιολογητικών συμμετοχής και εγγραφής 
στο Μητρώο όπως αυτά αναφέρονται στο άρθρο 4 του πα¬ 
ρόντος θα πρέπει να συμπληρώσουν τα έντυπα που επισυ¬ 
νάπτονται. 

Κατά τα λοιπά ισχύουν και για την περίπτωση αυτή όλα 
τα αναφερόμενα στην παρούσα απόφαση ήτοι όροι προϋ¬ 
ποθέσεις, διαδικασία εγγραφής κ.λπ. που ισχύουν για 
τους λοιπούς ενδιαφερόμενους. 

Αρθρο 9 

Η ισχύς της παρούσας αρχίζει με τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην ΕφημερΙδπ της 
Κυβερνήσεως, 

Αθήνα, 5 Απριλίου 1994 

Ο ΑΝΛΠΛΗΡΟΤΗΣ ΥΠΟΥΡΓΟΣ 

ΧΡΗΣΤΟΣ ΡΟΚΟΦΥΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



